གནས་ཡུལ་དངོས་ནི།བསང་བརྔན་ལས།ཡུལ་ཅིག་ནུབ་ཡུལ་དག་མཚམས་ན།།སྲིང་ཅིག་གངས་ཀྱི་གཡུ་བུན་མ།།ཞེས་དང་།ཆོས་འབྱུང་མེ་ཏོག་སྦྲང་རྩི་ལས།དེར་སྲིད་པའི་རྒྱལ་མོ་མུ་ཙ་མེད་ལ་སོགས་ཀྱིས་སྲོག་གི་སྙིང་པོ་མདོངས་གསོལ་དུ་ཕུལ་ཏེ།སངས་རྒྱས་ཀྱི་བསྟན་པ་སྲུང་བ་ཁས་བླངས་སོ།།མོའི་གསང་མཚན་ཡང་གངས་ཀྱི་ཡུམ་གཅིག་རྡོ་རྗེ་ཀུན་བཟང་བྱ་བར་བཏགས་སོ།།ཞེས།གཞིས་རྩེ་སྐྱིད་རོང་རྫོང་ཁུལ་དཔལ་ཁུད་མཚོའི་ལྷོ་ཤར་ངོས་ཀྱི་གངས་རི་དཔལ་ཁུལ་པད་ཁུད་གངས་རིའམ་མང་པོ་གཡུ་རི་ཞེས་དེ་ཡིན་པར་ཡུལ་མིས་བརྗོད་ཅིང་།དེའི་ཤར་ཕྱོགས་སུ་ཤི་ཤ་སྦང་མ་ཞེས་པའི་གངས་རི་ཆེན་མོ་དེ་སྐྱིད་རོང་རྫོང་ཁོངས་སུ་ཡོད་པར་དེ་མིན་པའི་ངེས་པའང་མེད་སྙམ་པ་ཡིན།